Case ID: 1225878
Sentence 1: Məhkəmə zamanı təqsirləndirilən şəxs qismində dindirilmiş Təqsirləndirilən şəxs Azərbaycan Respublikası CM-in 234.4.3-cü maddəsi ilə nəzərdə tutulan cinayət əməlini törətməkdə özünü qismən təqsirli bilərək göstərmişdir ki, təxminən 25 il ayaqqabı sexində işlədiyindən və orada uzun müddət boya kimi toksik maddələrin təsiri altında olduğundan işdən çıxdıqdan sonra başında dözülməz ağrılar yaranmış, narkotik vasitə heroinin ağrıları aparmasını öyrənmiş, bu səbəbdən tutulmadan təxminən 10 ay qabaq özü üçün həmin heroin narkotik vasitəni əldə edib istifadə etmiş, həqiqətən də başındakı ağrıların getdiyini hiss etmiş, xx xxxxxx 2019-cu il tarixdə saat 17 radələrində polis əməkdaşları onun evinə gələrək, xidməti vəsiqələrini göstərmiş, özlərini təqdim edərək Azərbaycan Respublikası Daxili İşlər Nazirliyinin Baş Narkotiklərlə Mübarizə İdarəsinin əməkdaşları olduqlarını bildirmiş, ondan özünü təqdim etməyini tələb etmişlər, o, öz anket məlumatlarını onlara bildirmiş, bundan sonra əməliyyat-axtarış tədbirlərinin keçirilməsi barədə qərarla tanış etmişlər, polis əməkdaşları ona mütəmadi olaraq Abşeron rayonu ərazisində narkotik vasitə olan heroini, tiryəki və psixotrop maddə olan metamfetamini əldə edib üzərində gəzdirməkdə, satışı ilə məşğul olmaqda və yaşadığı evdə saxlamaqda şübhəli olduğunu izah etmişlər, polis əməkdaşlarının tələbi ilə o, evdən həyətə çıxmış, polis əməkdaşları guya onu küçədə, evindən kənarda saxlamışlar, üzərində əşya olduğu halda təqdim etməsini təklif etmişlər, o, üzərində heç nə olmadığını bildirmiş, polis əməkdaşları üzərinə baxış keçirərkən narkotik vasitə aşkar etməmiş, onun cibinə narkotik vasitə qoyaraq guya üstündən narkotik vasitə aşkar edildiyini bildirmişlər, polis əməkdaşlarının tələbi ilə yaşadığı evə getmişlər, onlar həyətə daxil olduqdan sonra polis əməkdaşları bir daha ondan üzərində olan əşyaları təqdim etməyini tələb etmişlər, o, əynində olan qara rəngli qış gödəkçəsinin sol yan cibindən iki ədəd siqaret qutusunu, bir ədəd mobil telefonu, üç ədəd açarı, əynində olan tünd göy rəngli cins şalvarının sağ yan cibindən polis əməkdaşlarının özlərinin qoyduqları bir ədəd şəffaf polietilen bükümü, əynində olan tünd göy rəngli cins şalvarının sol arxa cibindən özünə məxsus şəxsiyyət vəsiqəsini çıxarıb tədbir iştirakçılarına təqdim etmiş, polis əməkdaşları həmin bükümü açmış, içərisinə baxdıqdan sonra zərfə qoyaraq möhürləmiş, o da polis əməkdaşları kimi həmin zərfi imzalamış, təqdim etdiyi iki ədəd siqaret qutusu və üç ədəd açarı onun özünə qaytarılmış, şəxsiyyət vəsiqəsi və mobil telefonunun iş üçün əhəmiyyət kəsb etdiyini bildirirək götürmüşlər, yaşadığı evə və həyətyanı sahəsinə baxış keçirilməsinə etiraz etməmiş, evə daxil olarkən artıq masanın üstündə bir neçə bükümün olduğunu görmüş, polis əməkdaşları həmin bükümlərin ona məxsus olduğunu bildirmişlər, o, bükümlərin ona məxsus olmadığını, tərəzinin ona aid olmadığını bildirmiş, həmin tərəzi həqiqətən də ona məxsus olmamış, onun evində ancaq 30 qram heroin və 10 qram tiryək aşkar olunmuş, başqa narkoik vasitə olmamış, həmin narkotik vasitələri də özünün istifadəsi üçün tanımadığı şəxsdən əldə etmiş, heç kimə narkotik vasitə satmamış, satmaq fikrində olmamışdır.